ข้อใด ไม่จัดเป็นเงินทุนสำรองระหว่างประเทศของประเทศไทย
A. เงินสกุลดอลลาร์ ที่ชาวไทยในสิงคโปร์โอนเงินกลับมาประเทศไทย
B. เงินสกุลหยวน ที่ผู้ประกอบการในประเทศไทยนำมาแลกกับธนาคารแห่งประเทศไทย
C. เงินสกุลบาท ที่ครอบครองโดยกองทุนการเงินระหว่างประเทศ หรือ IMF
D. เงินสกุลเยน ที่ชาวญี่ปุ่นที่มาแลกเป็นเงินสกุลบาทเพื่อใช้จ่ายตอนท่องเที่ยวประเทศไทย
ข้อที่ถูกต้องคือ C.  เพราะว่า ทุนสำรองระหว่างประเทศคือ “สินทรัพย์ต่างประเทศ” ที่อยู่ภายใต้การครอบครอง และควบคุมโดยธนาคารกลาง ซึ่งสำหรับประเทศไทยก็คือ ธนาคารแห่งประเทศไทย 
โดยสินทรัพย์ที่ถือครอง จะประกอบด้วย
- สกุลเงินต่างประเทศ
- พันธบัตรรัฐบาลต่างประเทศ
- สินทรัพย์ส่งสมทบกองทุนการเงินระหว่างประเทศ หรือ IMF
- สิทธิพิเศษถอนเงิน หรือ Special Drawing Rights (SDR)
- ทองคำ 
ดังนั้น จากตัวเลือกข้างต้น ท่านสามารถตอบได้ว่า ข้อที่ไม่จัดเป็นเงินทุนสำรองระหว่างประเทศของประเทศไทย คือข้อ “ เงินสกุลบาท ที่ครอบครองโดยกองทุนการเงินระหว่างประเทศ หรือ IMF“
ด้วยเหตุผลที่ว่า

1. ไม่ใช่สกุลเงินต่างประเทศ

2. ไม่ได้ครอบครองโดยธนาคารแห่งประเทศไทย
และนอกจากนี้ เงินทุนสำรองที่เป็นสกุลต่างประเทศ สามารถมีแหล่งที่มาได้ดังนี้
- จากผู้ประกอบการในประเทศไทย ที่ส่งออกสินค้า แล้วได้รับเป็นเงินสกุลต่างประเทศ เช่น ดอลลาร์สหรัฐ หรือหยวน 
- จากผู้ประกอบการในประเทศไทย ที่นำเงินจากการส่งออกและสกุลต่างประเทศมาแลกกลับไปเป็นสกุลเงินบาท
- จากชาวต่างชาติต้องการเข้ามาเที่ยว หรือลงทุนในประเทศไทย ที่นำเงินสกุลต่างประเทศของตัวเอง มาแลกเป็นสกุลเงินบาท เพื่อใช้ท่องเที่ยวและลงทุน
- จากชาวไทยที่ไปทำงานที่ต่างประเทศ แล้วโอนเงินสกุลต่างประเทศกลับเข้ามาในประเทศไทย และมีการแลกเปลี่ยนเงินสกุลต่างประเทศนั้นกลับไปเป็นสกุลเงินบาท
ความรู้ทางการเงิน,การวิเคราะห์ทางการเงิน & เศรษฐศาสตร์การเงิน